smcproject/ml-wiki-sentences huggingface dataset:
1087-ൽ ഭാരതഗാഥ പ്രസിദ്ധീകരിച്ചപ്പോൾ ഇപ്പോഴത്തെ ചിറയ്ക്കൽ വലിയതമ്പുരാൻ 250 സംവത്സരങ്ങൾക്കു മുൻപു് ആ കോവിലകത്തു് ഉദയവർമ്മൻ എന്ന പേരോടുകൂടി ഒരു രാജാവുണ്ടായിരുന്നുവെന്നും അവിടുത്തെ പ്രധാനസേവകൻ വിദ്വാനായ ഒരു നമ്പൂരി കവിയായിരുന്നുവെന്നും കൃഷ്ണഗാഥ, ഭാരതഗാഥ എന്നീ രണ്ടു കൃതികളുടേയും കർത്താവു് അദ്ദേഹമാണെന്നും പ്രസ്താവിക്കുകയുണ്ടായി.
ശങ്കരകവിയുടെ പരിപോഷകനായ കോലത്തുനാട്ടു കേരളവർമ്മരാജാവു് കൊല്ലം 621-ൽ തീപ്പെടുകയും അദ്ദേഹത്തിന്റെ ഭാഗിനേയനും യുവരാജാവുമായ രാമവർമ്മാ 618-ൽത്തന്നെ അന്തരിക്കുകയും കേരളവർമ്മാവിനെ തുടർന്നു 621 മുതൽ 650 വരെ ഉദയവർമ്മരാജാവു് നാടു വാഴുകയും ചെയ്തതായി ഉള്ളൂർ കേരള സാഹിത്യ ചരിത്രത്തിൽ പറയുന്നു.
ഉദയശങ്കർ ഭട്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹിന്ദിസാഹിത്യകാരനായിരുന്നു ഉദയശങ്കർ ഭട്ട് ഉത്തർപ്രദേശിലെ ബുലൻഷഹർ ജില്ലയിലാണ് ജനിച്ചത്.
(1898-1976) ഗദ്യവും പദ്യവുമായി അനേകം കൃതികൾ ഭട്ട് രചിച്ചിട്ടുണ്ട്.
പ്രധാനകൃതികൾ വിശ്വാമിത്ര ഔർ ദോ ഭാവനാട്യ ക്രാന്തികാരി പർദേ കീ പീഛേ ഏക് നിദ് ദോ പാഞ്ചി
ഉദയശങ്കർ
ഭാരതീയ നൃത്തകലയ്ക്കു പുതിയ പരിപ്രേക്ഷ്യം ചമച്ച നർത്തകനാണ് ഉദയ് ശങ്കർ .
(ജന: 8 ഡിസം 1900 – 26 സെപ്റ്റം: 1977 ).
പാശ്ചാത്യ ന്രുത്തകലയെ ഭാരതീയ  സങ്കേതങ്ങളുമായി സംയോജിപ്പിച്ച് ന്രുത്തത്തിനു പുതിയ മാനങ്ങൾ കണ്ടെത്തുന്നതിനു ഉദയ് ശങ്കറിനു സാധിച്ചു.
ലോക ഭൂപടത്തിൽ ഭാരതീയ നൃത്തത്തിനു പ്രത്യേക പ്രാധാന്യം  ഇതോടെ കൈവന്നു.
1962 ൽ സംഗീത നാടക അക്കാദമി അവാർഡ് ഉദയ് ശങ്കറിനു ലഭിച്ചിട്ടുണ്ട്.
1971 ൽ ഭാരത സർക്കാർ പദ്മവിഭൂഷൺ ബഹുമതി നല്കി അദ്ദേഹത്തെ ആദരിയ്ക്കുകയുണ്ടായി.
ഉദയാ സ്റ്റുഡിയോ ഇംഗ്ലീഷ് വിലാസം https://ml.wikipedia.org/wiki/Udaya_studio
കേരളത്തിലെ ആദ്യ സിനിമാ സ്റ്റുഡിയോ ആണ്, ആലപ്പുഴ ജില്ലയിൽ പാതിരാപ്പള്ളിയിൽ ദേശിയപാത 66 ൽ സ്ഥിതിചെയ്യുന്ന ഉദയാ സ്റ്റുഡിയോ .
നിർമ്മാവും സംവിധായകനുമായ കുഞ്ചാക്കോയും (1912 - 1976), ചലച്ചിത്രവിതരണക്കാരൻ കെ.വി കോശിയും ചേർന്ന് 1947 ൽ സ്ഥാപിച്ചതാണ് ഉദയാസ്റ്റുഡിയോ.
മലയാള സിനിമാ വ്യവസായത്തെ മദ്രാസിൽ നിന്നും കേരളത്തിലേക്കെത്തിക്കുന്നതിൽ പ്രധാന പങ്ക് വഹിച്ച ഉദയാ സ്റ്റുഡിയോയുടെ പ്രവർത്തനം മലയാള സിനിമാ ചരിത്രത്തിലെ നാഴികകല്ലായി കണക്കാക്കുന്നു.
" വെള്ളിനക്ഷത്രം " (1949) എന്ന ചിത്രമാണ് ഇവിടെ നിന്നും പൂർത്തിയായ ആദ്യ ചലച്ചിത്രം.
1940-കൾ വരെ മലയാളത്തിൽ ചലച്ചിത്രം നിർമ്മിക്കുവാൻ മദിരാശി പട്ടണം അനിവാര്യമായിരുന്നു.
സിനിമ നിർമ്മിക്കാൻ മദിരാശിയിലേക്ക് പോകേണ്ട ഈ ബുദ്ധിമുട്ടുകളാണ് കുഞ്ചാക്കോയേയും സുഹൃത്തായ വിൻസന്റിനെയും കൊണ്ട് കേരളത്തിൽ ഒരു സ്റ്റുഡിയോ നിർമ്മിയ്ക്കാനുള്ള ആലോചനയിൽ കൊണ്ടെത്തിച്ചത്.
അങ്ങനെയാണ് കേരളത്തിലെ ആദ്യത്തെ സിനിമാ നിർമ്മാണ സ്റ്റുഡിയോ ആയ ഉദയാ സ്റ്റുഡിയോ ആലപ്പുഴയിൽ സ്ഥാപിതമാകുന്നത്.
കുഞ്ചാക്കോ, വിൻസന്റ്, റ്റി വി തോമസ്, ചെട്ടികാട് ഹർഷൻ പിള്ള എന്നിവരായിരുന്നു സ്ഥാപകർ .
ഉദയാ സ്റ്റുഡിയോ ആദ്യമായി നിർമ്മിച്ച ചിത്രം ‘വെള്ളിനക്ഷത്ര’ മായിരുന്നു.
ഈ പടം ഒരു പരാജയമായിരുന്നെങ്കിലും ഇതിലെ നായിക മിസ് കുമാരി പിന്നീട് ജനപ്രിയനായികയായി.
‘വെള്ളിനക്ഷത്ര’ത്തിനു ശേഷം വന്ന ‘നല്ലതങ്ക’ കുടുംബചിത്രങ്ങളുടെ നിർമ്മാണത്തിൻ തുടക്കം കുറിച്ചു.
1951-ൽ പുറത്തിറക്കിയ ജീവിത നൗക അക്കാലത്തെ മികച്ച വിജയചിത്രമായിരുന്നു.
1986-ൽ അനശ്വര ഗാനങ്ങൾ എന്ന ചലച്ചിത്രമാണ് ഉദയ അവസാനമായി നിർമ്മിച്ചത്.
പിന്നീട് 2016-ൽ കുഞ്ചാക്കോ ബോബൻ തന്റെ ഉടമസ്ഥതയിൽ പുനരുജ്ജീവിപ്പിച്ച കമ്പനി കൊച്ചൗവ്വ പൗലോ അയ്യപ്പ കൊയ്‌ലോ എന്ന ചിത്രം നിർമ്മിക്കാൻ പദ്ധതിയിട്ടു.
ഉദയായുടെ സിനിമകൾ വെള്ളിനക്ഷത്രം (മലയാളചലച്ചിത്രം) - ആദ്യനിർമ്മാണസംരംഭം നല്ല തങ്ക (മലയാളചലച്ചിത്രം) - രണ്ടാമതു സംരംഭം അവലംബം ↑ ↑ {{ cite web }} : Check date values in: | accessdate= ( help )
ഉദയപുരം
കേരളത്തിലെ കാസർഗോഡ് ജില്ലയിൽ കോടോം-ബേളൂർ പഞ്ചായത്തിൽ സ്ഥിതി ചെയ്യുന്ന ചെറു പട്ടണമാണ് ഉദയപുരം .
ഉദയപുരം ശ്രീ ദുർഗ ഭഗവതി ക്ഷേത്രം ഇവിടെ സ്ഥിതിചെയ്യുന്നു.
എ. അലിഹസ്സൻ ഇംഗ്ലീഷ് വിലാസം https://ml.wikipedia.org/wiki/A.
_Alihassan
ആദ്യകാല സി.പി.ഐ(എം) നേതാവും മുൻ കേരള നിയമസാഭാംഗവുമായിരുന്നു എ. അലിഹസ്സൻ.
(1930 - 1 അഗസ്റ്റ് 2012) ജീവിതരേഖ
1929 ഏപ്രിൽ 24നു കേരളത്തിലെ തിരുവനന്തപുരം ജില്ലയിൽ വർക്കല പാലച്ചിറ നരിക്കല്ല് ബംഗ്ലാവ് കടയിൽ വ്യവസായിയായ അബ്ദുൾറഹ്മാൻ സേട്ടിന്റെയും മുഹമ്മദ് ഉമ്മാളിന്റെയും പതിനൊന്നുമക്കളിൽ മൂത്തമകനായി ജനിച്ചു.
വിദ്യാർഥി സംഘടനാപ്രവർത്തകനായാണ് രാഷ്ട്രീയ നേതൃത്വത്തിലേക്ക് ഉയർന്നത്.
എം.ജി. കോളേജിൽ കെ.എസ്.എഫിന്റെ യൂണിറ്റ് സെക്രട്ടറിയായിരുന്നു.
1964 മുതൽ 30 വർഷം തുടർച്ചയായി ചെമ്മരുതി പഞ്ചായത്ത് പ്രസിഡന്റായിരുന്നു.
1987 മുതൽ പത്തുവർഷം കിളിമാനൂർ കാർഷിക വികസനബാങ്ക് പ്രസിഡന്റായിരുന്നു.
ബ്ലോക്ക് വികസനസമിതി അംഗമായും ജില്ലാ വികസനസമിതി അംഗമായും പ്രവർത്തിച്ചിട്ടുണ്ട്.
1958ൽ കമ്യൂണിസ്റ്റ് പാർടി അംഗമായി.
തുടർന്ന് സി.പി.ഐ(എം) ചെമ്മരുതി ലോക്കൽ കമ്മിറ്റി സെക്രട്ടറി, വർക്കല ഏരിയ സെക്രട്ടറി, അധ്യാപക യൂണിയൻ സംസ്ഥാന കമ്മിറ്റി അംഗം, കർഷകത്തൊഴിലാളി യൂണിയൻ ഏരിയ പ്രസിഡന്റ്, കരുണ ചാരിറ്റബിൾ സൊസൈറ്റിയുടെ മുഖ്യരക്ഷാധികാരി എന്നീ നിലകളിലും പ്രവർത്തിച്ചു.
1996ൽ സി.പി.ഐ(എം) വർക്കല ഏരിയ സെക്രട്ടറിയായും ജില്ലാകമ്മിറ്റി അംഗമായും പ്രവർത്തിച്ച അലിഹസ്സൻ വർക്കല മേഖലയിൽ സി.പി.ഐ(എം) കെട്ടിപ്പടുക്കുന്നതിൽ നിർണായക പങ്കുവഹിച്ചു.
"96ൽ വർക്കല നിയോജകമണ്ഡലത്തിൽ സി.പി.ഐ(എം) സ്ഥാനാർഥിയായി മത്സരിച്ച്  വിജയിച്ചു.
അവലംബം ↑ ↑ http://www.niyamasabha.org/codes/members/m030.htm
എ. ഉമർ
മാപ്പിളപ്പാട്ടുകാരിലെ പ്രശസ്തരിൽ ഒരാളാണ് എ.ഉമർ .
തലശേരി എ. ഉമർ എന്നാണ് അറിയപ്പെടാറുള്ളത്.
ചെറുപ്പത്തിലെ മാപ്പിളപ്പാട്ട് രംഗത്തെത്തിയ ഇദ്ദേഹത്തിൻറെ ഗാനങ്ങളിൽ പലതും ഇന്നും പാടിവരുന്നുണ്ട്.
മുഹമ്മദൻസ് കല്യാണ ഗായകസംഘം രൂപീകരിച്ചായിരുന്നു മാപ്പിളപ്പാട്ട് രംഗത്ത് സജീവമായത്.
മുഴപ്പിലങ്ങാട് സ്വദേശികളായ കുട്ട്യാലി-ആയിശ ദമ്പതികളുടെ മകനായിട്ടാണ് ഉമർ ജനിച്ചത്.
ഭാര്യ: സൈനബ.
മക്കൾ: റൗഫ്, ഫൈസൽ, ഫൗസിയ, ജമീല, തസ്‌ലിം, തൻസിയത്ത്, തസ്മീർ.
എ. കണാരൻ ഇംഗ്ലീഷ് വിലാസം https://ml.wikipedia.org/wiki/A.
_Kanaran
കേരളത്തിലെ പ്രമുഖനായ പൊതുപ്രവർത്തകനായിരുന്നു എ. കണാരൻ (1935 - 19 ഡിസംബർ2004).
സി.പി.ഐ.എമ്മിന്റെയും കേരള സംസ്ഥാന കർഷക തൊഴിലാളി യൂണിയന്റെയും സമുന്നത നേതാവായിരുന്നു.
എട്ടു ഒൻപതും പത്തും കേരള നിയമസഭകളിൽ കോഴിക്കോട് ജില്ലയിലെ മേപ്പയൂർ നിയമസഭാമണ്ഡലത്തെ പ്രതിനിധീകരിച്ചു.
ജന്മിത്തവും, അവർ കീഴാളർക്കെതിരേ നടത്തിയിരുന്ന ക്രൂരതകളും കണ്ടുവളർന്ന കണാരന്റെയുള്ളിൽ അതെല്ലാം നിർത്തലാക്കണമെന്ന ദൃഢനിശ്ചയം രൂപപ്പെട്ടു.
കമ്മ്യൂണിസ്റ്റ് പാർട്ടിയിൽ ചേർന്ന് രാഷ്ട്രീയപ്രവർത്തനം ആരംഭിച്ചു.
കർഷകതൊഴിലാളികളെ സംഘടിപ്പിച്ചു അവരുടേതായ പ്രശ്നങ്ങൾക്ക് പരിഹാരം കാണാൻ ശ്രമിച്ചു.
നിരവധി തവണ പോലീസിന്റേയും, മറ്റു ജന്മി കിങ്കരന്മാരുടേയും ക്രൂരമർദ്ദനങ്ങൾക്കിരയായി.
കണാരൻ, 2004 ഡിസംബർ 19 ന് അന്തരിച്ചു.
എടച്ചേരി അരയാക്കൂൽ കണ്ണന്റെയും മാതയുടെയും അഞ്ചു മക്കളിൽ മൂന്നാമത്തെ മകനാണ്.
എടച്ചേരിക്കുന്ന് യു.പി.സ്കൂളിലായിരുന്നു പ്രാഥമിക വിദ്യാഭ്യാസം.
തൊട്ടടുത്തുള്ള കോവിലകം സ്കൂളിൽ കീഴാളർക്കു പ്രവേശനമില്ലാതിരുന്നതുകൊണ്ട് ആറുകിലോമീറ്റർ അകലെയുള്ള വരിശ്യക്കുനി സ്കൂളിലായിരുന്നു പിന്നീടുള്ള പഠനം.
എന്നാൽ അതിനുശേഷം വിദ്യാഭ്യാസം തുടരാൻ കഴിഞ്ഞില്ല.
ജന്മിത്തവും, അവരുടെ ക്രൂരതകളും കണ്ടായിരുന്നു ബാലനായിരുന്ന കണാരൻ വളർന്നത്.
കീഴാളരുടെ കഷ്ടപ്പാടുകൾക്ക് എന്നാണൊരറുതിവരുക എന്ന തന്റെ അമ്മയുടെ ചോദ്യമാണ് പൊതുപ്രവർത്തനത്തിനിറങ്ങാൻ തനിക്കു പ്രചോദനമായതെന്ന് കണാരൻ തന്റെ ആത്മകഥയിൽ രേഖപ്പെടുത്തിയിരിക്കുന്നു.
ആദ്യകാല കമ്മ്യൂണിസ്റ്റ് നേതാവായിരുന്ന ഇ.
വി.കുമാരനാണ് കണാരനെ കമ്മ്യൂണിസ്റ്റ് പാർട്ടിയിലേക്ക് അടുപ്പിച്ചത്.
പതിമൂന്നാമത്തെ വയസ്സിലായിരുന്നു കണാരൻ കമ്മ്യൂണിസ്റ്റ് പ്രസ്ഥാനത്തിലേക്കെത്തി ചേരുന്നത്.
പാർട്ടിക്ക് നിരോധനം വന്നകാലത്ത്, നേതാക്കൾക്ക് അകമ്പടി പോവുക എന്നതായിരുന്നു ആദ്യകാല പ്രവർത്തനം.
കൂടാതെ പോലീസുകാരോ മറ്റു ശത്രുക്കളോ വരുന്നുണ്ടോ എന്ന് നിരീക്ഷിക്കുക ഇവയൊക്കെയായിരുന്നു ബാലനായിരുന്ന കണാരൻ പാർട്ടിക്കുവേണ്ടി ചെയ്തിരുന്നത്.
അടിച്ചമർത്തലിനും നീതി നിഷേധത്തിനുമെതിരെ കർഷകത്തൊഴിലാളികളെ സംഘടിപ്പിച്ചാണ് എ. കണാരൻ പൊതു പ്രവർത്തന രംഗത്തെത്തിയത്.
1957 ൽ കമ്മ്യൂണിസ്റ്റ് പാർട്ടിയിൽ ചേർന്നു.
ജാതിയിൽ താഴ്ന്നവരോടുളള 'ചെക്കൻ' വിളിക്കെതിരായി സമരത്തിനു നേതൃത്ത്വം നൽകി.
സമരങ്ങളുടെ ഭാഗമായി ദീർഘകാലം ജയിലിൽ കിടന്നു.
ആദിവാസി ക്ഷേമ സമിതിയുടെ രക്ഷാധികാരിയായും കർഷകത്തൊഴിലാളി യൂണിയൻ ദേശീയ വൈസ് പ്രസിഡന്റായും വ്യാപാരി വ്യവസായി സമിതി സംസ്ഥാന രക്ഷാധികാരിയായും പ്രവർത്തിച്ചു.
1987 മുതൽ തുടർച്ചയായി 14 വർഷം മേപ്പയ്യൂർ നിയമസഭാമണ്ഡലത്തെ നിയമസഭയിൽ പ്രതിനിധീകരിച്ചു.
സി.പി.എം. സംസ്ഥാന സെക്രട്ടേറിയററ് അംഗമായും സംസ്ഥാന കമ്മിറ്റി അംഗമായും പ്രവർത്തിച്ചു.
നാദാപുരത്ത് 1967 ൽ നടന്ന കുടിയേറ്റ സമരത്തിൽ നേതൃനിരയിൽ കണാരനായിരുന്നു.
ഗുണ്ടകളും, കർഷകരും തമ്മിലേറ്റുമുട്ടിയപ്പോൾ രണ്ടുപേർ മരണമടയുകയും ആ കേസിൽ കണാരൻ ഒന്നാം പ്രതിയായി കേസ് എടുക്കുകയും ചെയ്തു.
ഈ കേസ് പിന്നീട് സർക്കാർ ഇടപെട്ട് ഒത്തുതീർപ്പാക്കുകയായിരുന്നു.
1972ൽ ഇ.
വി.കുമാരന്റെ നേതൃത്വത്തിൽ നടന്ന തോട്ടക്കാട് മിച്ച ഭൂമിസമരത്തിലും മുൻപന്തിയിൽ കണാരനായിരുന്നു.
കണാരന്റെ നേതൃത്വത്തിൽ നടന്ന നാദാപുരത്തെ മക്കൾ സമരവും നരിപ്പററയിലെ വീനീത കോട്ടായിയുടെ സമരവും വിവാദമുയർത്തിയിരുന്നു.
1994ൽ ആരംഭിച്ച മക്കൾ സമരത്തിൽ വിവിധ കേസുകളിൽ പ്രതിയായിരുന്നു അദ്ദേഹം.
എ. എസ്. ആനന്ദ് ഇംഗ്ലീഷ് വിലാസം https://ml.wikipedia.org/wiki/A.
S.Anand
ഇന്ത്യയുടെ ഇരുപത്തിയൊൻപതാമത് ചീഫ് ജസ്റ്റിസ് ആയിരുന്നു എ. എസ്. ആനന്ദ് (Adarsh Sein Anand ).
1936 നവംബർ 1 ന് ജമ്മുവിൽ ജനിച്ചു.
ജമ്മു - ലക്‌നോ സർവ്വകലാശാല യൂണിവേഴ്സിറ്റി കോളേജ്, ലണ്ടൻ എന്നിവിടങ്ങളിൽ വിദ്യാഭ്യാസം പൂർത്തിയാക്കി.
1964 നവംബർ 9 ന് ബാർ കൗൺസിലിൽ വക്കീൽ ആയി എൻറോൾ ചെയ്തു.
പഞ്ചാബ് , ഹരിയാന കോടതികളിൽ വക്കീൽ പ്രാക്ടീസ് ചെയ്യവേ 1975 മെയ് 26 ന് ജമ്മു-കശ്മീർ ഹൈക്കോടതിയിൽ അഡീഷണൽ ജഡ്ജ് ആയി നിയമിതനായി.
1985 മെയ് 11ന് അവിടെത്തന്നെ ചീഫ് ജസ്റ്റിസ് ആയി.
1989 നവംബർ 1ന് മദ്രാസ് ഹൈക്കോടതിയിൽ ചീഫ് ജസ്റ്റിസ് ആയി ചുമതലയേറ്റു.
1991 നവംബർ 18 ന് സുപ്രീം കോടതി ജസ്റ്റിസ് ആയി നിയമിതനായി.
2003 ഫെബ്രുവരി 17 ന് ദേശീയ മനുഷ്യാവകാശ കമ്മീഷൻ ചെയർമാനായി.
2010 ഫെബ്രുവരിയിൽ, മുല്ലപ്പെരിയാർ അണക്കെട്ടിന്റെ സുരക്ഷയുമായി ബന്ധപ്പെട്ട് രൂപീകരിക്കപ്പെട്ട കമ്മിറ്റിയുടെ ചെയർമാനായി ചുമതലയേറ്റു.
(2012 ഏപ്രിൽ 25ന് കമ്മിറ്റി റിപ്പോർട്ട് സമർപ്പിച്ചിരുന്നു.) ബഹുമതികൾ 1996 ൽ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഹ്യൂമൻ റൈറ്റ്സ് സൊസൈറ്റിയുടെ പ്രസിഡണ്ട് ആയി തിരഞ്ഞെടുക്കപ്പെട്ടു.
ലക്‌നോ സർവ്വകലാശാല 1996 മാർച്ച് 14 ന് LL.
D (Honoris Causa) ബിരുദം സമ്മാനിച്ചു.
19 മെയ് 1997 ൽ ലണ്ടൻ യൂണിവേഴ്സിറ്റി കോളേജ് ഫെലോഷിപ്പ് സമ്മാനിച്ചു.
2002 ലെ ശിരോമണി അവാർഡ് (30 ആഗസ്റ്റ് 2003) National Law Day Award - (24 നവംബർ 2007) ഇന്ത്യൻ പ്രസിഡണ്ട് സമ്മാനിച്ചു.
എ. കെ. ജി. സി. ടി.
അസോസിയേഷൻ ഓഫ് കേരള ഗവ.
കോളേജ് ടീച്ചേഴ്സ് (എ. കെ. ജി. സി. ടി.) കേരളത്തിലെ ഗവ.
കോളേജ് അധ്യാപകരുടെ ഏറ്റവും വലിയ സംഘടന.
1957 ൽ രൂപീകരിച്ചു.
കോളേജ് അധ്യാപകരുടെ സേവന വേതന അവകാശങ്ങൾക്ക് വേണ്ടി പോരാടുന്നു.
സംഘടനയുടെ മുഖപത്രമാണ് സംഘശബ്ദം Archived 2017-07-03 at the Wayback Machine .
] അവലംബം
എ. കെ. സി. നടരാജൻ ഇംഗ്ലീഷ് വിലാസം https://ml.wikipedia.org/wiki/A.
കർണ്ണാടക സംഗീതത്തിലെ ഒരു ക്ലാരിനെറ്റ് വാദകനാണ് എ. കെ. സി. നടരാജൻ (A. K. C. Natarajan) .
1994 -ൽ സംഗീത നാടക അക്കാദമി അവാർഡ് ലഭിച്ച ഇദ്ദേഹത്തിന് മദ്രാസ് മ്യൂസിക് അകാഡമി സംഗീത കലാനിധി പുരസ്കാരം നൽകി ആദരിക്കുകയുണ്ടായി.
തിരുച്ചിറപ്പള്ളിയിലെ നാദദീപം ട്രസ്റ്റ് നടരാജന് നാദദീപകലാനിധി പുരസ്കാരവും നൽകിയിട്ടുണ്ട്.
ആലത്തൂർ വെങ്കടേശ്വര അയ്യരിൽ നിന്നും വായ്പ്പാട്ട് അഭ്യസിച്ച നടരാജൻ തവിൽ വിദ്വാൻ ഇലുപ്പൂർ പഞ്ചമിയുടെ സഹോദരമായ നടേശപിള്ളയിൽ നിന്നും നാഗസ്വരവും അഭ്യസിച്ചു.
എ. ഇസ്ഹാക്ക്
ഭഗവദ്‍ഗീത മലയാളത്തിലേക്ക് വിവർത്തനം ചെയ്ത ആദ്യത്തെ  മുസ്ലിം പണ്ഡിതനാണ് വിദ്വാൻ എ. ഇസ്‍ഹാക്ക് സാഹിബ് .
കരുനാഗപ്പള്ളി താലൂക്കിൽ മരുതൂർകുളങ്ങര തെക്കുംമുറിയിൽ വാഴയത്ത് വീട്ടിൽ അലികുഞ്ഞിന്റെ മകനായി 1917-ൽ ജനിച്ചു.
അമ്മാവനായ യൂസുഫ് ഇസ്ദുദീൻ മൌലവിയിൽ നിന്നും ലഭിച്ച ഭാഷാ പരിചയത്തിലൂടെ സംസ്കൃതത്തിൽ അവഗാഹം നേടി.
മദ്രാസ് സർവകലാശാലയിൽ നിന്നും വിദ്വാൻ പരീക്ഷ പാസായതിന് ശേഷം ദീർഘകാലം അദ്ധ്യാപക വൃത്തിയിൽ ഏർപ്പെട്ടു.
ഏറെക്കാലവും പാലക്കാട് ജില്ലയിലെ അലനല്ലൂർ ഹൈസ്കൂളിൽ മലയാള അദ്ധ്യാപകനായി ജോലി നോക്കി.
മലയാളത്തിനും, സംസ്കൃതത്തിനും പുറമെ അറബി, തമിഴ്, ഇംഗ്ലിഷ് ഭാഷകളിലും അഗാധമായ പാണ്ഡിത്യം ഉണ്ടായിരുന്നു.
ലളിതമായ ഭാഷയിൽ ഭഗവദ്‍ഗീതക്ക് മലയാളം തർജ്ജമ രൂപപ്പെടുത്തിയതിലൂടെയാണ് ഇസഹാക് സാഹിബ് ശ്രദ്ധേയനായത്.
1977 ലാണ്ശ്രീ കൈരളി ഭഗവദ്‍ഗീത എന്ന പേരിൽ ഈ ഗ്രന്ഥം പ്രസിദ്ധീകരിച്ചത് .
ഭഗവദ്‍ഗീതയും മനുസ്മൃതിയും മലയാളത്തിലേക്ക് മൊഴിമാറ്റം നടത്തിയ ആദ്യ ഇസ്ലാമിക പണ്ഡിതൻ എന്ന ബഹുമതിയും ഇദ്ദേഹത്തിന് സ്വന്തമാണ്.
ഇതിനുംപുറമേ, തിരുക്കുറൾ , നീതിശതകം തുടങ്ങിയ കൃതികളുടെ കാവ്യപരിഭാഷയും അദ്ദേഹം പൂർത്തീകരിച്ചിട്ടുണ്ട്.
കേന്ദ്ര, കേരള സർക്കാരിൻറെ ഫെല്ലോഷിപ്പുകളും കൈരളി ഭഗവദ്‍ഗീതക്ക് ലഭിച്ചിട്ടുണ്ട്.
കൂടാതെ കേരള സാഹിത്യഅക്കാദമിയുടെ പുരസ്കാരവും ലഭിച്ചു .
തിരുക്കുറൽ തർജിമ ചെയ്ത് കൊണ്ടിരുന്ന അവസരത്തിൽ രോഗശയ്യയിലായി.
1998 ഒക്ടോബർ 19 ന് 81-ാം വയസ്സിൽ അന്തരിച്ചു.
കൃതികൾ ശ്രീകൈരളീ ഭഗവദ്‍ഗീത മനുസ്മൃതി അവലംബം
എ. ഗുരുപ്രസാദ്‌ ഇംഗ്ലീഷ് വിലാസം https://ml.wikipedia.org/wiki/A.
_Guruprasad കേരള ലളിതകലാ അക്കാദമിയുടെ ശിൽപ്പകലാ ക്യാമ്പിൽ എ. ഗുരുപ്രസാദ്‌, ഡിസംബർ 2014
കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് എ. ഗുരുപ്രസാദ്‌ (ജനനം : 1968) .
അയ്യപ്പനും കെ. ഗൗരിയുമാണ് മാതാ പിതാക്കൾ.
ശിൽപ്പിയായ എം.സി. ശേഖറിന്റെ ശിഷ്യനായി പ്രവർത്തിച്ചു.
തിരുവനന്തപുരം ഫൈൻ ആർട്സിൽ കോളേജിൽ പഠിച്ചു.
കേരള പോലീസിൽ ജോലി ചെയ്യുന്നു.
മൺസൂൺ ക്യമ്പ് എന്ന പേരിൽ കൊല്ലത്തു നടന്ന ശിൽപ്പ കലാ ക്യമ്പിന്റെ ഡയറക്ടറായിരുന്നു.
ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ അനീതിക്കെതിരായ പ്രതികരണമായ  'നീതിദേവത' എന്ന ശിൽപ്പം പ്രദർശിപ്പിച്ചിട്ടുണ്ട്.
പുരസ്കാരങ്ങൾ കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം (2005) കേരള ലളിതകലാ അക്കാദമിയുടെ ശിൽപ്പത്തിനുള്ള ഹോണറബിൾ മെൻഷൻ (2007) അവലംബം ↑ ↑ ↑
എസ്. വെങ്കിട്ടരമണൻ ഇംഗ്ലീഷ് വിലാസം https://ml.wikipedia.org/wiki/S.
_Venkitaramanan
റിസർവ്‌ ബാങ്ക്‌ ഓഫ് ഇന്ത്യയുടെ 18-ആമത്തെ ഗവർണറായിരുന്നു എസ്. വെങ്കിട്ടരമണൻ .
22 ഡിസംബർ 1990 മുതൽ 22 ഡിസംബർ 1992 വരെ വെങ്കിട്ടരമണൻ റിസർവ്‌ ബാങ്ക്‌ ഗവർണറായിരുന്നു.
എസ്. ശാരദക്കുട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
_Saradakutty
മലയാള നിരൂപകയും പരിഭാഷകയുമാണ് എസ്.ശാരദക്കുട്ടി .
പരുമല ദേവസ്വം ബോർഡ്‌ കോളേജിൽ അധ്യാപികയാണ്.
കോട്ടയം മുല്ലപ്പള്ളിൽ ടി.എസ്‌ ശ്രീധരൻനായരുടെയും ജെ. ഭാരതിയമ്മയുടെയും മകളാണ്.
‘കവിതയിലെ ബുദ്ധദർശനം’ എന്ന വിഷയത്തിൽ മഹാത്മാഗാന്ധി സർവകലാശാലയിൽ നിന്നും ഡോക്ടറേറ്റ്‌ ലഭിച്ചിട്ടുണ്ട്.
കൃതികൾ പെണ്ണു കൊത്തിയ വാക്കുകൾ പ്രണയത്തടവുകാരൻ പെൺവിനിമയങ്ങൾ എതിർവാക്കുകൾ അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link )
എസ്. രാമചന്ദ്രൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂൺ മുതൽ തുടരുന്നു.
തിരുവനന്തപുരം ആകാശവാണിയിലെ കൗതുക വാർത്തകൾ എന്ന പരിപാടിയിലൂടെ ശ്രദ്ധേയനായ വ്യക്തിയാണ് എസ്. രാമചന്ദ്രൻ .
എസ്. വരദരാജൻ നായർ ഇംഗ്ലീഷ് വിലാസം https://ml.wikipedia.org/wiki/S.
_Varadarajan_Nair
മുൻ കേരള ധനമന്ത്രിയും നാലും അഞ്ചും കേരള നിയമസഭകളിൽ അംഗവുമായിരുന്നു എസ്. വരദരാജൻ നായർ (28 ഒക്ടോബർ 1914 - 14 ഒക്ടോബർ 1989).
പി. രാജഗോപാലാചാരിയുടെ മകനാണ്.
ബിരുദധാരിയായ ഇദ്ദേഹം വിദ്യാർത്ഥിയായിരിക്കെത്തന്നെ സ്വാതന്ത്ര്യ സമര രംഗത്തു സജീവമായി.
1943 ൽ കോൺഗ്രസിൽ ചേർന്നു.
ഐ.എൻ.ടി.യു.സി സംസ്ഥാന പ്രസിഡന്റായിരുന്നു.
കെ.എസ്.ആർ.ടി.സി തൊഴിലാളി യൂണിയന്റെയും സിറാമിക്സ് കോൺഗ്രസിന്റെയും പ്രവർത്തനങ്ങൾക്ക് നേതൃത്വം നൽകി.
1947 - 48 കാലത്ത് തിരുവനന്തപുരം മേയറായിരുന്നു (29-10-1978 മുതൽ 07-10-1979 വരെ).
കെ.പി.സി.സി വൈസ് പ്രസിഡന്റ്, ഡി.സി.സി പ്രസിഡന്റ് എന്നീ സ്ഥാനങ്ങൾ വഹിച്ചു.
ജനീവയിൽ ഐ.എൽ.ഒ സമ്മേളനത്തിൽ പങ്കെടുത്തിട്ടുണ്ട്.
പി.കെ.വി മന്ത്രി സഭയിൽ (29-10-1978 മുതൽ 07-10-1979 വരെ) സംസ്ഥാന ധനമന്ത്രിയായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 നെടുമങ്ങാട് നിയമസഭാമണ്ഡലം കെ.വി. സുരേന്ദ്രനാഥ് സി.പി.ഐ. , എൽ.ഡി.എഫ്. എസ്. വരദരാജൻ നായർ കോൺഗ്രസ് (ഐ.) , യു.ഡി.എഫ്. അവലംബം ↑ ↑ ↑ http://www.keralaassembly.org
എസ്. ശങ്കരസുബ്ബയ്യർ ഇംഗ്ലീഷ് വിലാസം https://ml.wikipedia.org/wiki/S.
_Shungrasoobyer
എസ്. ശങ്കരസുബ്ബയ്യർ (1836–1904) സി.ഐ.ഇ.
എന്ന ഭരണകർത്താവ്, 1892 മുതൽ 1898 വരെ തിരുവിതാംകൂറിന്റെ ദിവാനായിരുന്നു .
1836-ൽ തിരുവിതാംകൂറിലാണ് ഇദ്ദേഹം ജനിച്ചത്.
ഇദ്ദേഹത്തിന്റെ അമ്മയുടെ അച്ഛൻ അപ്പീൽ കോടതിയിൽ പണ്ടിറ്റ് എന്ന ജോലിക്കാരനായിരുന്നു.
തിരുവനന്തപുരത്ത് മഹാരാജാവ് നടത്തിയിരുന്ന സൗജന്യ വിദ്യാലയത്തിലായിരുന്നു ഇദ്ദേഹത്തിന്റെ പ്രാഥമിക വിദ്യാഭ്യാസം.
1853-ൽ വിദ്യാഭ്യാസത്തിനു ശേഷം ഇദ്ദേഹം തിരുവിതാംകൂർ സ്റ്റേറ്റ് സർവിസിൽ അഞ്ചു രൂപ മാസശമ്പളത്തിൽ അദ്ധ്യാപകനായി ജോലിയിൽ പ്രവേശിച്ചു.
ദിവാനായിരുന്ന ടി. മാധവറാവുവാണ് ഇദ്ദേഹത്തിന്റെ കഴിവുകൾ കണ്ടത്തിയത്.
മാധവറാവു ഇദ്ദേഹത്തെ പോലീസിന്റെ ഡെപ്യൂട്ടി ശിരസ്തദാരായി നിയമിച്ചു.
വെർണാക്കുലർ വിദ്യാഭ്യാസ ഡയറക്ടർ, അതിർത്തി കമ്മീഷണർ എന്നീ നിലകളിൽ ഇദ്ദേഹം ജോലി ചെയ്തിട്ടുണ്ട്.
കൊച്ചിയും തിരുവിതാംകൂറും തമ്മിലുള്ള ഒരു അതിർത്തിത്തർക്കം പരിഹരിക്കുവാൻ ഇദ്ദേഹം സഹായിക്കുകയുണ്ടായി.
1882-ൽ ഇദ്ദേഹത്തെ ദിവാൻ വി. രാമയ്യങ്കാർ റെവന്യൂ സെറ്റിൽമെന്റ് വിഭാഗത്തിലെ സെറ്റിൽമെന്റ് ദിവാൻ പേഷ്കാരായി നിയമിച്ചു.
നാഞ്ചിനാട് , തിരുവനന്തപുരം , ചിറയിൻകീഴ് എന്നീ താലൂക്കുകളിലെ സെറ്റിൽമെന്റ് ജോലികൾ ഇദ്ദേഹം വിജയകരമായി പൂർത്തിയാക്കി.
1888-ൽ ശങ്കരസുബ്ബയ്യരെ തിരുവിതാംകൂർ ലെജിസ്ലേറ്റീവ് അസംബ്ലിയിലേയ്ക്ക് നാമനിർദ്ദേശം ചെയ്യുകയുണ്ടായി.
ദിവാൻ സ്ഥാനം
1892-ൽ ഇദ്ദേഹം ദിവാനായപ്പോൾ രാജ്യത്ത് ദളിത് ജനത ഉയർന്നു വരുകയായിരുന്നു.
1888-ൽ ആരംഭിച്ച തിരുവിതാംകൂർ ലെജിസ്ലേറ്റീവ് കൗൺസിലിൽ ഈഴവ സമുദായത്തിന് പ്രാതിനിദ്ധ്യമുണ്ടായിരുന്നില്ല.
1895-ൽ ഈഴവർ കൂടുതൽ രാഷ്ട്രീയ പ്രാതിനിദ്ധ്യം ആവശ്യപ്പെട്ടുകൊണ്ട് ഒരു ' മെമോറിയൽ ' ദിവാനു സമർപ്പിക്കുകയുണ്ടായി.
ഈഴവർക്ക് മറുപടിയൊന്നും ലഭിക്കുകയുണ്ടായില്ല.
അതിനാൽ ഡോക്ടർ പല്പു 1896 സെപ്റ്റംബർ 3-ന് ദിവാനെ കാണുകയും 13176 പേർ ഒപ്പിട്ട നിവേദനം ദിവാന് സമർപ്പിക്കുകയും ചെയ്തു.
ക്രിസ്തുമതം സ്വീകരിച്ച ഈഴവർക്ക് ലഭിക്കുന്ന അവകാശങ്ങൾ ഹിന്ദു ഈഴവർക്കും ലഭിക്കണം എന്നായിരുന്നു ആവശ്യം.
ശങ്കരസുബ്ബയ്യർ 1896 ഒക്റ്റോബർ 1-ന് ഈഴവരുടെ ആവശ്യങ്ങൾ തള്ളിക്കളഞ്ഞുകൊണ്ടുള്ള മറുപടിയാണ് നൽകിയത് ഡോക്ടർ പല്പുവുമായി മുൻ മുൻ പരിചയമുണ്ടായിരുന്ന സ്വാമി വിവേകാനന്ദൻ തിരുവിതാംകൂർ സന്ദർശിച്ചപ്പോൾ ശങ്കരസുബ്ബയ്യരുമായി കൂടിക്കാഴ്ച്ച നടത്തിയിരുന്നു പിൽക്കാല ജീവിതം
1898 ഏപ്രിൽ മാസത്തിൽ 800 രൂപ മാസം പെൻഷൻ പറ്റിക്കൊണ്ട് ഇദ്ദേഹം ദിവാൻ സ്ഥാനത്തുനിന്ന് വിരമിച്ചു.
ബ്രിട്ടീഷ് ഇൻഡ്യൻ സർക്കാർ കമ്പാനിയൻ ഓഫ് ദി ഓർഡർ ഓഫ് ദി ഇൻഡ്യൻ എമ്പയർ എന്ന ബഹുമതി നൽകി ഇദ്ദേഹത്തെ ആദരിച്ചു.
മദ്രാസ് ഗവർണറായിരുന്ന സർ ആർതർ ഹാവ്‌ലോക്ക് ഇദ്ദേഹത്തെ മദ്രാസ് ലെജിസ്ലേറ്റീവ് കൗൺസിലിലെ അനൗദ്യോഗിക അംഗമാക്കി.
1904 സെപ്റ്റംബറിലാണ് ഇദ്ദേഹം മരിച്ചത്.
എസ്. രാമനാഥൻ (കർണ്ണാടക സംഗീതജ്ഞൻ) ഇംഗ്ലീഷ് വിലാസം https://ml.wikipedia.org/wiki/S.
_Ramanathan_(musician)
ഒരു കർണാടക സംഗീതജ്ഞനും ഗായകനുമായിരുന്നു എസ്. രാമനാഥൻ (ജീവിതകാലം: 1917-1988).
1985 ൽ ഇദ്ദേഹം മദ്രാസ് മ്യൂസിക് അക്കാദമിയുടെ സംഗീത കലാനിധി അവാർഡ് നേടി.
ടൈഗർ വരദാചാര്യർ , സബേസ അയ്യർ, പൊന്നയ്യ പിള്ള, സതൂർ കൃഷ്ണ അയ്യങ്കാർ, ദേവകോട്ടായ് നാരായണ അയ്യങ്കാർ, വിദ്വാൻ വലടി കൃഷ്ണയ്യർ എന്നിവരിൽ നിന്ന് അദ്ദേഹം സംഗീതം അഭ്യസിച്ചു.
വെസ്ലിയൻ യൂണിവേഴ്സിറ്റി, മിഡിൽടൗൺ, കണക്റ്റികട്ടിൽ നിന്നും എത്‍നോ മ്യൂസിക്കോളജിയിൽ പിഎച്ച്ഡി നേടി.
അവിടെ അദ്ധ്യാപകനായും സേവനമനുഷ്ഠിച്ചു.
പി. ഉണ്ണികൃഷ്ണൻ , എസ്. സൗമ്യ , സാവിത്രി സത്യമൂർത്തി, സീത നാരായണൻ, വസുമതി നാഗരാജൻ, സുകന്യ രഘുനാഥൻ (വീണ) തുടങ്ങിയ പ്രഗൽഭരുടെ ഗുരുവായിരുന്നു.
1981 ൽ രാമനാഥൻ കർണാടക സംഗീതത്തിന്റെ ഒരു ആൽബം, നവഗ്രഹ കൃതികൾ, കാതുർദാന രാഗമാലിക, ശ്രീ ഗുരുന: മുട്ടുസ്വാമി ദീക്ഷിതർ (1775-1835), ഫോക്ൿവെയ്സ് റെക്കോർഡിൽ പുറത്തിറക്കി .
എസ്. രാമചന്ദ്രൻ പിള്ള (ഏഴാം കേരള നിയമസഭാംഗം) ഇംഗ്ലീഷ് വിലാസം https://ml.wikipedia.org/wiki/S.
_Ramachandran_Pillai_(Member,_Seventh_Kerala_Assembly)
എൻ.ഡി.പി നേതാവും ഏഴാം കേരള നിയമസഭയിലെ അംഗവുമായിരുന്നു എസ്. രാമചന്ദ്രൻപിള്ള (ജീവിതകാലം: 29 ജനുവരി 1946 - 4 ഏപ്രിൽ 2013).
ചെങ്ങന്നൂർ കല്ലിശേരി വിരുത്തിയേത്ത് തോപ്പിൽ ശിവശങ്കരപിള്ളയുടെ മകനായി 1946 ജനുവരി 29-ന് ജനിച്ചു.
ഭാര്യ ഷീല.
മകൻ രാഹുൽ.
പ്രീ ഡിഗ്രി വരെ പഠിച്ചു.
കേരള പത്രിക ദിനപത്രത്തിന്റെ മാനേജിംഗ് എഡിറ്ററായിരുന്നു.
എൻ.എസ്.എസ് പ്രസ്ഥാനങ്ങളുമായി ബന്ധപ്പെട്ടു പ്രവർത്തിച്ചു.
1982ൽ എൻ.ഡി.പി. സ്ഥാനാർത്ഥിയായി ചെങ്ങന്നൂരിൽ നിന്ന് നിയമസഭയിലേക്ക് തിരഞ്ഞെടുക്കപ്പെട്ടു.
​ അവലംബം ↑ ↑ http://www.niyamasabha.org/codes/members/m560.htm
എസ്. രാമനാഥൻ
ഒരു മലയാളചലച്ചിത്രസംവിധായകനായിരുന്നു എസ്. രാമനാഥൻ .
ഇദ്ദേഹം ജനിച്ചത് ആലപ്പുഴയിലാണ് .
ദീർഘകാലം ഹിന്ദി , തമിഴ് ചലച്ചിത്ര രംഗങ്ങളിൽ പ്രവർത്തിച്ചിരുന്നു.
ഏറ്റുമാനൂർ സ്വദേശിനിയായ ലക്ഷ്മി അമ്മാളാണ് ഇദ്ദേഹത്തിന്റെ സഹധർമിണി.
സമർത്ഥനും ഭക്തനുമായിരുന്ന ഈ കലകാരൻ ഉദരസംബന്ധമായ രോഗം മൂലം 1968-ൽ നിര്യാതനായി.
മൊത്തം നാലു മലയാളചലച്ചിത്രങ്ങളാണ് രാമനാഥൻ സംവിധാനം ചെയ്തിട്ടുള്ളത്.
അവ താഴെ:- നാടോടികൾ ശ്രീകോവിൽ ദേവാലയം ഗുരുവായൂരപ്പൻ ആദ്യത്തെ ചിത്രം
ഇദ്ദേഹം സംവിധാനം ചെയ്ത ആദ്യ മലയാള ചലച്ചിത്രം നാടോടികൾ ആയിരുന്നു.
അരിയ വാർഷൽ ഇംഗ്ലീഷ് വിലാസം https://ml.wikipedia.org/wiki/Arieh_Warshel
1940 നവംബർ 20 നു ഇസ്രയേലിലാണ് അരിയ വാർഷൽ ജനിച്ചത്.
2013ലെ രസതന്ത്രത്തിനുള്ള നോബൽ സമ്മാനം ലഭിച്ചിട്ടുണ്ട് .
ഇപ്പോൾ കാലിഫോർണിയ സർവ്വകലാശാലയിൽ സേവനമനുഷ്ഠിയ്ക്കുന്നു .
അരിമേദാദി തൈലം ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
ഒരു ആയൂർവേദൗഷധം ആണ് അരിമേദാദി തൈലം .
എല്ലാവിധ മുഖരോഗങ്ങളുടെയും ശമനത്തിന് ഇത് ഉപയോഗിച്ചുവരുന്നു; ദന്തരോഗങ്ങളിൽ വിശേഷിച്ചും ഇത് ഫലപ്രദമായി കാണുന്നുണ്ട്.
പല്ലുവേദന , പല്ലുവേദനകൊണ്ട് മുഖത്തുണ്ടാകുന്ന നീര് എന്നീ രോഗങ്ങളിൽ കവിൾക്കൊള്ളാനും തേച്ചുകുളിക്കാനും ഇത് ഉപയോഗിച്ചുവരുന്നു.
മുൻപറഞ്ഞ രോഗങ്ങളിൽ നസ്യം, വസ്തി എന്നീ ക്രിയാക്രമങ്ങൾക്കും ഇതു പ്രയോഗിച്ചുവരുന്നു.
ഇത് ഉള്ളിൽ സേവിക്കുകയും ചെയ്യാം.
കരിവേലപ്പട്ട 100 പലം, പേരാൽപ്പട്ട, അത്തിപ്പട്ട, അരയാൽപ്പട്ട, ഇത്തിപ്പട്ട ഇവയെല്ലാംകൂടി 100 പലം.
ഈ മരുന്നുകളെല്ലാം ചതച്ച് 64 ഇടങ്ങഴി വെള്ളത്തിൽ കഷായം വച്ച് നാലിലൊന്നാക്കി വറ്റിച്ച് അരിച്ചെടുക്കണം.
ഈ കഷായത്തിൽ 4 ഇടങ്ങഴി എള്ളെണ്ണ ചേർത്തു താഴെ പറയുന്ന മരുന്നുകൾ പൊടിച്ചരച്ച് കല്ക്കമായി ചേർത്തു പാകപ്പെടുത്തണം.
അതിമധുരം, ഏലം, ഇലവർങം, പച്ചില, മഞ്ചട്ടി, കരിങ്ങാലിക്കാതൽ, പാച്ചോറ്റിത്തൊലി, കുമിഴിൻവേര്, നാല്പാമരപ്പട്ട, കരിവേലപ്പട്ട, മുത്തങ്ങാക്കിഴങ്ങ്, അകിൽ, ചന്ദനം, രക്തചന്ദനം, കർപ്പൂരം, ജാതിക്കായ്, തക്കോലം, മാഞ്ചി, താതിരിപ്പൂവ്, കാവിമണ്ണ്, താമരവളയം, ശതകുപ്പ, തിപ്പലി, താമരയല്ലി, കുങ്കുമപ്പട്ട, കോലരക്ക്, പറച്ചുണ്ടവേര്, ചെറുവഴുതിനവേര്, പകുതിവിളവുള്ള കൂവളക്കായ്, ദേവതാരം, കന്മദം, ചരളം, ചോനകപ്പുല്ല്, പ്ളാശിൻപട്ട, വരട്ടുമഞ്ഞൾ, മരമഞ്ഞൾത്തൊലി, ഞാഴൽപൂവ്, ചെറുപ്പുന്നയരി, നീർമരുതിൻവേരിൻതൊലി, കൊഴിഞ്ഞിൽവേര്, ത്രിഫലത്തോട്, ചെഞ്ചല്യം, പുഷ്കരമൂലവേര്, വെളുത്തവഴുതിനവേര്, മലങ്കാരയ്ക്കായ് എന്നീ മരുന്നുകൾ ഓരോന്നും മൂന്നു കഴഞ്ചു വീതം, പാകത്തിന് അരിച്ച് അഞ്ജനക്കല്ല്, കർപ്പൂരം എന്നിവ പാത്രപാകം ചേർത്ത് എടുക്കുമ്പോൾ നിർമ്മാണം പൂർത്തിയാകുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരിമേദാദി തൈലം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരിമ്പാറ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Arimpara
അരിമ്പാറ (A Story That Begins at the End, translation: The Wart ) 2003-ൽ പുറത്തിറങ്ങിയ മുരളി നായർ സംവിധാനം ചെയ്ത് മലയാളചലച്ചിത്രമാണ്‌ .
നെടുമുടി വേണു , സോന നായർ തുടങ്ങിയവർ അഭിനയിച്ച ഈ ചിത്രം ഒ.വി.വിജയന്റെ ഇതേ പേരിലുള്ള പ്രശസ്തമായ കഥയെ ആസ്പദമാക്കി നിർമ്മിച്ചതാണ്.
അടിയന്തരാവസ്ഥയോട് അനുബന്ധിച്ച് എഴുതിയ ഈ കഥ രാഷ്ട്രീയപ്രശ്നങ്ങളെ പ്രതീകാത്മകമാക്കി അവതരിപ്പിക്കുന്നു.
ഈ ചിത്രം 2003-ലെ കാൻസ് അന്താരാഷ്ട്ര് ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിച്ചിരുന്നു.
അഭിനേതാക്കൾ നെടുമുടി വേണു – കൃഷ്ണനുണ്ണി സോന നായർ – സുമ ഭരതൻ ഞാറയ്ക്കൽ – ചാത്തൻ രാജൻ സിതാര മാസ്റ്റർ ഭാഗ്യനാഥ് – ഉണ്ണി ചന്ദ്രകല – നാണി കൊച്ചുപ്രേമൻ – വൈദ്യൻ അവലംബം പുറത്തേക്കുള്ള കണ്ണികൾ A Story That Begins at the End ഇന്റർനെറ്റ് മൂവി ഡാറ്റാബേസിൽ http://parallelcinema.blogspot.com/2007/09/arimparawart-malayalam-2003.html http://www.m3db.com/node/24947 http://malayalasangeetham.blogspot.com/2011/01/2003.html
അരിമ്പാറ ഇംഗ്ലീഷ് വിലാസം https://ml.wikipedia.org/wiki/Wart
മനുഷ്യരിൽ, പ്രത്യേകിച്ച് കുട്ടികളിൽ ത്വക്കിലോ, ത്വക്കിനോടു ചേർന്ന ശ്ളേഷ്മസ്തര(mucous layer))ത്തിലോ ഉണ്ടാകുന്ന നിരുപദ്രവകാരിയായതും (benign) ചെറിയ മുഴപോലെ തോന്നിക്കുന്നതുമായ പരുപരുത്ത വളർച്ചയാണ് അരിമ്പാറ .
ഹ്യൂമൻ പാപ്പിലോമ വൈറസു(Human Papilloma Virus-HPV)കളാണ് ഇതിനു ഹേതു.
രോഗമുള്ള മനുഷ്യരുമായുള്ള സമ്പർക്കത്താൽ (സ്പർശനത്താൽ) ഇതു പകരാനിടയുണ്ട്.
സാധാരണ കൈകാലുകളിലും കാൽമുട്ടകളിലുമാണ് അരിമ്പാറ ഉണ്ടാകുന്നത്.
അരിമ്പാറ ഉണ്ടാകുന്ന ഭാഗം, ആകൃതി, രോഗഹേതുവാകുന്ന വൈറസിന്റെ ഇനം എന്നിവയനുസരിച്ച് ആറു വിധത്തിലുള്ള അരിമ്പാറകളുണ്ട്.
തരങ്ങൾ സാധാരണ അരിമ്പാറ (Common wart), വെരുക്ക വൾഗാരിസ് (Verruca vulgaris) എന്ന ഇനം വൈറസുകളാണ് സാധാരണ അരിമ്പാറയ്ക്കു കാരണമാകുന്നത്.
കൈകളിലും കാൽമുട്ടുകളിലും മാത്രമല്ല ശരീരത്തിന്റെ ഏതു ഭാഗത്തും ഇത്തരത്തിലുള്ള അരിമ്പാറ ഉണ്ടാകുന്നു.
ത്വക്കിൽ നിന്നുയർന്നു കാണുന്ന ചെറിയ മുഴകളുടെ ഉപരിതലം പരുപരുത്തതായിരിക്കും.
പരന്ന അരിമ്പാറ (Flat wart).
മുഖം, കഴുത്ത്, കൈകൾ, കണങ്കൈ, കാൽമുട്ട് തുടങ്ങിയ ശരീരഭാഗങ്ങളിൽ ഉണ്ടാകുന്ന ചെറുതും മൃദുലവും ചർമത്തെക്കാൾ നിറം കൂടിയതുമായ പരന്ന അരിമ്പാറ വെരുക്ക പ്ലാനാ (Verruca Plana) എന്ന വൈറസ് മൂലമാണുണ്ടാകുന്നത്.
അംഗുലിത അരിമ്പാറ (Digitate or Filiform wart).
മുഖത്തും, കൺപോളകൾക്കടുത്തും, ചുണ്ടുകളിലും നൂലുപോലെയോ വിരലുകൾ പോലെയോ ഉണ്ടാകുന്ന അരിമ്പാറയാണിത്.
ആണി അഥവാ പാദതല അരിമ്പാറ (Plantar wart).
വെരുക്കാ പെഡിസ് (Verruca pedis) എന്ന ഇനം വൈറസുമൂലമുണ്ടാകുന്ന ഈ രോഗം വേദന ഉളവാക്കുന്നതാണ്.
ഉള്ളങ്കാലിൽ (sole of the foot) ഉണ്ടാകുന്ന ഈ അരിമ്പാറയുടെ മധ്യഭാഗത്ത് നിരവധി കറുത്ത പുള്ളിക്കുത്തുകളുണ്ടായിരിക്കും.
ഇത് ത്വക്കിന്റെ പ്രതലത്തിൽ നിന്നും ഉയർന്നു കാണുന്നില്ല.
ചെരിപ്പുകൾ ഉപയോഗിച്ചു നടക്കുന്നതുമൂലം ഈ രോഗം പകരാതെ സൂക്ഷിക്കാം.
മൊസേയ്ക് അരിമ്പാറ (Mosaic wart).
കൈകളിലും ഉള്ളങ്കാലിലും കൂട്ടമായി വളരുന്ന ആണി(പാദതല അരിമ്പാറ)യോടു സാദൃശ്യമുള്ളതാണ് മൊസേയ്ക് അരിമ്പാറ.
ഗുഹ്യ അരിമ്പാറ [Venerael(genital)wart]  .
വെരുക്ക അക്യുമിനേറ്റ (Verrucca acumintat) അഥവാ കോൺഡൈലോമ അക്യുമിനേറ്റം (Condyloma acuminatum) വൈറസ് മനുഷ്യന്റെ ഗുഹ്യഭാഗങ്ങളിൽ അരിമ്പാറ ഉണ്ടാകുന്നതിനു കാരണമാകുന്നു.
സാലിസിലിക് അമ്ലം പോലെയുള്ള അമ്ലങ്ങളുടെ മിശ്രിതം പല പ്രാവശ്യം പുരട്ടി (Keratoltysis) വിരലുകളിലും മറ്റുമുണ്ടാകുന്ന അരിമ്പാറ മാറ്റാനാകും.
ലിക്വിഡ് നൈട്രജൻ പോലുള്ള രാസപദാർഥങ്ങളുപയോഗിച്ചുള്ള ക്രയോസർജറിയിലൂടെ അരിമ്പാറയും അതിനു ചുറ്റുമുള്ള മൃതചർമവും സ്വയം കൊഴിഞ്ഞു പോകും.
ലേസർ ചികിത്സ, കാൻഡിഡ (Candida) കുത്തിവയ്പ്, കാന്താരി വണ്ടിന്റെ കാന്താരിഡിൻ എന്ന രാസപദാർഥം ഉപയോഗിച്ചു പൊള്ളിക്കൽ, ഇന്റർഫെറോൺ ഉത്പാദനം പ്രോത്സാഹിപ്പിക്കുന്ന ഇമിക്വിമോഡ് ക്രീം പുരട്ടി അരിമ്പാറ വൈറസുകൾക്കെതിരെ പ്രതിരോധശേഷി വർധിപ്പിക്കൽ തുടങ്ങിയവ അരിമ്പാറയ്ക്കുള്ള പ്രതിവിധികളായി കണക്കാക്കപ്പെടുന്നു.
മുറിവേല്ക്കുന്ന ചർമം വിവിധ ചികിത്സാരീതികളിലൂടെ ഉണങ്ങിക്കഴിയുമ്പോൾ വീണ്ടും അരിമ്പാറ പ്രത്യക്ഷപ്പെട്ടേക്കാം.
വെളുത്തുള്ളി, വിനാഗിരി, കോളിഫ്ളവർ നീര്, ഏത്തപ്പഴത്തിന്റെ തൊലി, ഉരുളക്കിഴങ്ങ് തൊലിമാറ്റിയത് തുടങ്ങിയവ അരിമ്പാറയിൽ പല പ്രാവശ്യം തേച്ചു പുരട്ടുന്നത് ഇതു നീക്കം ചെയ്യാൻ സഹായിക്കുന്നു.
25 ശ.